wickkiey/tamil-wikipedia-chunked huggingface dataset:
# பிரவீணா சாலமன்

## தொழில்

மார்ச் 2014ஆம்ஆண்டில், நூற்றாண்டுகள் பழமையானதும் சென்னை நகரின் மையப்பகுதியில் அமைந்துள்ளதுமான வேலங்காடு தகன இடத்தோடு சேர்ந்து முப்பத்து எட்டு சுடுகாடுகளை பொறுப்பேற்று நடத்துவதற்கான ஒப்பந்தத்தை இவர் பணியாற்றும் தொண்டு நிறுவனம் சென்னை மாநகராட்சியிடமிருந்து பெற்றது. இதனடிப்படையில் வேலங்காடு சுடுகாட்டின் பராமரிப்பாளராக பிரவீணா நியமிக்கப்பட்டுள்ளார். இந்திய மத, சமூக கலாச்சார விதிகளின் படி ஒரு பெண் சுடுகாட்டிற்குள் வருவதே தவிர்க்க கூடியது. ஆனால் அதற்கு மாறாக பிரவீணா ஒரு சுடுகாட்டின் மேலாளராக பொறுப்பேற்று நடத்துவதை ஆரம்பத்தில், உள்ளூர் மக்கள் வித்தியாசமாகவும், எதிர்ப்பு கண்ணோட்டத்துடனும் பார்த்துள்ளனர்.  
படிப்படியாக, காவல்துறையினரின் ஆதரவு மற்றும் இவரது சொந்த முயற்சியின் காரணமாக இந்த சுடுகாட்டின் ஒட்டுமொத்த அமைப்பையே ஒரு பூங்காவைப் போல மாற்றினார். இதனை கண்டுணர்ந்த பொதுமக்களும் இப்போது இவருக்கு உதவியாகவும் கரிசனையோடும் நடந்து கொண்டுள்ளனர். இவரின் மேலாண்மையின் கீழ், இந்த சுடுகாடு, பல்வேறு நவீன வசதிகளை பெற்றும், சுத்தமாகவும் சுகாதாரமாகவும் பராமரிக்கப்பட்டு வருகிறது.  
ஒரு சுடுகாட்டினை பொறுப்பேற்று நடத்துவது முழுக்க ஆண்களின் வேலை என்று கருதப்பட்ட நிலையில் பிரவீணா அந்த கருத்தினை உடைத்து முதன்முறையாக, சிறப்பாக செயல்பட்டு வருவது குறிப்பிடத்தக்கது.  
இத்தகைய துணிச்சலான செயலுக்காக,இந்தியக் குடியரசுத் தலைவர் மாளிகையில் 2018ஆம் ஆண்டிக்கு நடைபெற்ற விழாவில், பெண்கள் மற்றும் குழந்தைகள் நலத்துறை அமைச்சரான மேனகா காந்தியிடம், 'முதல் பெண்கள்' என்ற விருதை பெற்றுள்ளார். இந்த விருது அந்தந்த துறைகளில் சிறந்து விளங்கும் பெண்களை அங்கீகரிக்கும் வகையில் வழங்கப்படுகிறது.
# முகமது அபீப்

**முகமது அபீப்** (*Mohammad Habib*, 1895-1971) என்பவர் ஒரு இந்திய வரலாற்றாளர் ஆவார். இவர் அலிகார் முஸ்லிம் பல்கலைக்கழகத்தில் பணிபுரிந்தார். இந்திய விடுதலைப் போராட்டத்தில் ஈடுபட்ட இவர் காந்தி, ஜவகர்லால் நேரு இருவருடனும் ஒரு கூட்டாளியாக இருந்தார்.  
இவர் 1967 இந்திய குடியரசு துணைத்தலைவர் தேர்தலில் வேட்பாளராக போட்டியிட்டார். ஆனால் இவர் வி. வி. கிரியிடம் தோல்வியடைந்தார். சுயேச்சை வேட்பாளராகப் போட்டியிட்ட அபீப் 28.55% வாக்குகளைப் பெற்றார்.
# முகமது அபீப்

## ஆரம்ப வாழ்க்கையும், கல்வியும்

அபீப் லக்னோவில் வழக்கறிஞராக இருந்த முகமது நசீமின் என்பவரின் மகனாகப் பிறந்தார். இவரது மனைவி சோகைலா தியாப்ஜி மகாத்மா காந்தியின் குறிப்பிடத்தக்க சீடரான அப்பாஸ் தியாப்ஜியின் மகள் ஆவார். இவர்களது மகன்களான கமல் அபீப், இர்பன் அபீப் ஆகியோராவர். இவர்கள் அலிகார் முஸ்லீம் பல்கலைகழகத்தில் வரலாற்றுத் துறை தகைமைப் பேராசிரியராக உள்ளனர்.  
அபீப் முகமது ஆங்கிலோ ஓரியன்டல் பள்ளி மற்றும் கல்லூரியில் (தற்போது அலிகர் முஸ்லிம் பல்கலைக்கழகம்) படித்தார். 1916இல் அலகாபாத் பல்கலைக்கழகத்தின் இளங்கலை தேர்வில் முதலிடம் பெற்றார். முகமது ஆங்கிலோ ஓரியண்டல் கல்லூரி பின்னர் அலகாபாத் பல்கலைக்கழகத்துடன் இணைக்கபட்டது. அதன் பின்னர் உயர் படிப்பிற்காக ஆக்ஸ்போர்டில் உள்ள புதிய கல்லூரிக்குச் சென்றார். இவர் ஒரு முறை ஆக்ஸ்போர்டு மஜ்லிஸின் தலைவராக இருந்தார்.  
ஆக்ஸ்போர்டில் தான் இவர் தேசியவாதத்தில் மீது பற்று கொண்டார். இவரது தாராளவாத எண்ணம் கொண்ட ஆசிரியரான எர்னஸ்ட் பார்கரின் கருத்துக்கள், சரோஜினி நாயுடுவுடனான சந்திப்பு மேலும் இவர் இங்கிலாந்தில் தங்கியிருந்த காலத்தில் லண்டனுக்குச் சென்ற மௌலானா முகமது அலியின் அனுசரணை ஆகியவை அவரது சிந்தனையை வடிவமைத்தன. முகமது அலியின் அழைப்பின் பேரில், இவர் ஜாமியா மில்லியா இஸ்லாமியாவில் கற்பிப்பதற்காக இந்தியா திரும்பினார். ஆனால் வெளிப்படையாக அதன் ஊழியர்களில் ஒருவராக இருக்கவில்லை. 1922 இல் ஒத்துழையாமை இயக்கம் நிறுத்தப்பட்டபோது, புதிதாக சலுகை பெற்ற அலிகார் முஸ்லீம் பல்கலைக் கழகத்தில் பேராசிரியராக நியமனம் பெற்றார்.
# முகமது அபீப்

## இறப்பு

இவர் 1971 இல் இறந்தார்.
# முகமது அபீப்

## மரபு

அலிகார் முஸ்லீம் பல்கலைக்கழகத்தின் ஒரு கட்டடத்துக்கு முகமது ஹபீப் ஹால் என 1972 இல் இவரது பெயரிடப்பட்டது. இதில் சக்ரவர்த்தி விடுதி, உமருதீன் விடுதி ஐதர் கான் விடுதி என மூன்று விடுதிகள் உள்ளன.
# முகமது அபீப்

## தேர்ந்தெடுக்கப்பட்ட வெளியீடுகள்

- A Comprehensive History of India: The Delhi Sultanate (A.D. 1206-1526) (general editor with K. A. Nizami)
- *Hazrat Amir Khusrau of Delhi.* 1st Pakistan ed. Lahore : Islamic Book Service [1979].
- *Hazrat Nizamuddin Auliya: hayat aur talimat.*Dihli : Shubah-yi Urdu, Dihli Yunivarsiti, [1972] University of Delhi. Dept. of Urdu. Silsilah-i matbuat-i Shubah-yi Urdu [1970].
- *The political theory of the Delhi sultanate* (including a translation of Ziauddin Barani's Fatawa-i Jahandari, ...) Allahabad, Kitab Mahal [1961].
- *Politics and society during the early medieval period: collected works of Professor Mohammad Habib* / edited by Khaliq Ahmad Nizami. New Delhi : People's Pub. House [1974–1981].
- ''Some aspects of the foundation of the Delhi Sultanat [sic]. Delhi, Dr. K. M. Ashraf Memorial Committee; [sole distributors: Kalamkar Cooperative, 1968] Dr. K. M. Ashraf memorial lecture, 1966
- *Sultan Mahmud of Ghaznin. 2d ed.*Delhi, S. Chand [1967].
# சுசோபன் சர்க்கார்

**சுசோபன் சந்திர சர்க்கார்** (*Susobhan Chandra Sarkar*, 1900-1982) என்பவர் ஒரு இந்திய வரலாற்றாசிரியர்.
# சுசோபன் சர்க்கார்

## பின்னணியும், கல்வியும்

சுரேஷ் சந்திர சர்காரின் மகனான சுசோபன் சந்திர சர்க்கார், டாக்காவின் பிரம்மோ குடும்பத்தில் பிறந்தார். இவர் டாக்கா கல்லூரிப் பள்ளியில் பயின்றார். கல்கத்தாவில் உள்ள மாநிலக் கல்லூரியில் வரலாறு படித்தார். பின்னர் 1923 முதல் 1925 வரை ஆக்ஸ்போர்டில் உள்ள ஜீசஸ் கல்லூரியில் உயர் கல்வியைப் பயின்றார். இவரது மகள்களான சிப்ரா சர்க்கார் கல்கத்தா ஜாதவ்பூர் பல்கலைக்கழகத்தில் வரலாற்றுப் பேராசிரியராகவும், சுமித் சர்க்கார் டெல்லி பல்கலைக்கழகத்தில் வரலாற்றுப் பேராசிரியராகவும் இருந்தனர்.
# சுசோபன் சர்க்கார்

## தொழில்

இந்தியா திரும்பிய இவர் தாக்க பல்கலைக்கழகத்தில் வரலாற்று விரிவுரையாளராக பணியில் இணைந்தார். பின்னர் 1927 இல் கல்கத்தா பல்கலைக்கழகத்தில் வரலாற்று உயர்நிலை விரிவுரையாளராக நியமிக்கப்பட்டார். 1920 களில் விஸ்வபாரதி, சாந்திநிகேதனின் நிறுவனரான ரவீந்திரநாத் தாகூரின் மேற்பார்வையின் கீழ் அதன் நிர்வாகத்தில் ஈடுபட்டார். 1932 இல், கல்கத்தாவில் உள்ள மாநிலக் கல்லூரியில் வரலாற்றுப் பேராசிரியராக நியமிக்கப்பட்டார். அறிவியல் மற்றும் கலைப் பிரிவுகளில் இருந்து தலைமுறை தலைமுறையாக மாணவர்களை ஊக்கப்படுத்திய கல்லூரியின் நீண்டகாலப் பேராசிரியராக இவர் நினைவுகூரப்படுகிறார்.  
இவர் 1956 இல் ஜாதவ்பூர் பல்கலைக்கழப் பேராசிரியராகப் பணியாற்றினார். 1961 முதல் 1967 வரை தனது இறுதிப் பணிக்காலத்தில் கல்கத்தா பல்கலைக்கழகத்திற்குத் திரும்பினார்.  
சர்க்காரின் பணிகளில் மார்க்சிய, கிராம்சியன் கருத்துக்கள் தாக்கம் செலுத்தியது. இவர் நவீன ஐரோப்பாவின் வரலாற்றைக் கற்பித்தார். குறிப்பாக பிரிட்டனில் அரசியலமைப்பு வரலாற்றின் வளர்ச்சி மற்றும் மேற்கு ஐரோப்பாவில் அரசியல் சிந்தனை ஆகியவற்றைக் கற்பித்தார். வங்காள மறுமலர்ச்சியைப் பற்றியும் 1930களில் இருந்து எழுதினார். *வங்காள மறுமலர்ச்சி பற்றிய அவரது குறிப்புகள்* தேசியவாத இந்திய வரலாற்றில் ஆர்வத்தைத் தூண்டின. இந்தியப் பொதுவுடைமைக் கட்சியின் தேர்தல் அறிக்கையையும் அவர் எழுதினார்.
# சுசோபன் சர்க்கார்

## மரபு

பச்சிம்பங்கா இதிகாஸ் சம்சாத், கொல்கத்தாவின் மாநிலப் பல்கலைக்கழகத்துடன் (முந்தைய பிரசிடென்சி கல்லூரி) இணைந்து 1994 ஆம் ஆண்டு முதல் சர்க்காரின் நினைவாக விரிவுரைத் தொடரை நடத்தி வருகிறது.
# மகிபதிவர்மன்

**மகிபதிவர்மன்** அல்லது **மகிபதிவன்** (ஆங்கிலம்: *Mahipativarman* அல்லது *Mahipativam*; கெமர்: ព្រះអង្គម្ចាស់ មហិទ្ធិវរ្ម័ន; தாய் மொழி: *มหิปติวรมัน*) என்பவர் கெமர் பேரரசை (*Khmer Empire*) சார்ந்த சென்லா இராச்சியத்தின் (*Chenla Kingdom*) அரசர் ஆவார். சென்லா இராச்சியம் தற்போது கம்போடியாவில் ஒரு பகுதியாக உள்ளது.  
மகிபதிவர்மன் மன்னன், வியாதபுரம் (*Vyathapura*) எனும் அரச குடும்பத்தின் வழித்தோன்றல் ஆகும். மகிபதிவர்மனின் தந்தையார் பெயர் முதலாம் இராசேந்திரவர்மன் (*Rajendravarman I*). தாயாரின் பெயர் நிருபத்தேந்திரதேவி (*Nrpendradevi of Sambhupura*).
# மகிபதிவர்மன்

## முதலாம் யசோவர்மன்

மகிபதிவர்மனின் மனைவியின் பெயர் இராசேந்திரதேவி (*Rajendra Devi*). இவர்களின் மகளின் பெயர் இந்திராதேவி (*Indra Devi*).  
இந்திராதேவி; முதலாம் இந்திரவர்மன் எனும் கம்போடிய மன்னனைத் திருமணம் செய்து கொண்டார். இந்திராதேவி - முதலாம் இந்திரவர்மன் இணையருக்குப் பிறந்த மகன் முதலாம் யசோவர்மன் (*Yasovarman I*). அந்த வகையில் இந்திராதேவி; வியாதபுரம் (*Vyathapura*); சம்புபுரம் (*Shambhupura*) ஆகிய அரச குடும்பங்களின் வழித்தோன்றல் ஆகும்.
# மகிபதிவர்மன்

## முதலாம் யசோவர்மன்

### சென்லா உள்நாட்டுக் குழப்பங்கள்

8-ஆம் நூற்றாண்டில் பற்பல உள்நாட்டுப் போர்களினால் சென்லா இராச்சியம் அரசியல் ரீதியாக நிலையற்றதாக இருந்தது. இந்தப் போர்ப் பிரச்சனைகளும் மோதல்களும்; சென்லாவின் சில சிறிய பகுதிகளையும்; சில மாநிலங்களையும் தடுமாறச் செய்து பலகீனப்படுத்தின.  
இந்தக் கட்டத்தில் ஜாவாவில் இருந்து சைலேந்திர ஜாவானியர்கள் (*Sailendra Javanese*) சென்லா மீது படையெடுத்தனர். 787-ஆம் ஆண்டில் சைலேந்திரர்கள் மத்திய கம்போடியாவின் திரலாச்சு (*Tralach Island*) தீவைக் கைப்பற்றினர். அத்துடன் அன்னாம் (*Annam*) மற்றும் சம்பா கடற்கரைகளை ஆக்கிரமித்தனர்.
# மகிபதிவர்மன்

## முதலாம் யசோவர்மன்

### சம்புபுரம் சூறையாடல்

பின்னர் அவர்கள் சம்புபுரம் (*Shamphoupur*) நகரத்தின் மீது படையெடுத்தனர். அவர்கள் சம்புபுரம் நகரத்தை கொள்ளையடித்து எரித்து அழித்தார்கள். அவர்கள் விரும்பியபடி மக்களைக் கொன்றார்கள்.  
இந்த நேரத்தில் சைலேந்திர ஜாவானியர்கள் சிலரைப் பிடித்து அவர்களின் தலைகளைக் கொய்தனர். இவர்களை எதிர்த்துப் போராடும் போது மகிபதிவர்மன் பிடிபட்டு அவரின் தலை துண்டிக்கப்பட்டது. அத்துடன் அவரின் தலை ஜாவாவிற்கு கொண்டு செல்லப்பட்டது.  
பின்னர், சைலேந்திரர்கள் கம்போடியாவின் சென்லா பகுதிகளையும் தங்கள் கட்டுப்பாட்டிற்குள் கொண்டு வந்தனர். இருப்பினும் கி.பி. 802-ஆம் ஆண்டில் கெமர் மன்னர் இரண்டாம் செயவர்மன் சென்லாவை விடுவித்தார்.
# நேபாள ராணி கோமல்

**நேபாள ராணி கோமல்** ( *Queen Komal of Nepal* ) (பிறப்பு 18 பிப்ரவரி 1951) நேபாள ராச்சியத்தின் முன்னாள் மன்னர் ஞானேந்திராவின் மனைவியாவார். 28 மே 2008 அன்று முடியாட்சி ஒழிக்கப்படுவதற்கு முன்பு நேபாளத்தின் கடைசி ராணி மனைவியாக இருந்தார்.
# நேபாள ராணி கோமல்

## வாழ்க்கை

கோமல், காட்மாண்டுவிலுள்ள பாக்மதியில் ராணா குடும்பத்தில் கேந்திரா சம்சர் ஜங் பகதூர் ராணா (1927-1982) மற்றும் அவரது மனைவி சிறீ ராஜ்ய லட்சுமி தேவி ஷா (1928-2005) ஆகியோரின் மகளாகப் பிறந்தார்.ஜவலகேல் செயின்ட் மேரிஸ் பள்ளி, இந்தியாவின் குர்சியோங் செயின்ட் ஹெலன் கான்வென்ட், காட்மாண்டுவின் கலாநிதி சங்கீத மகாவித்யாலயா, ஆகியவற்றில் கல்வி பயின்றார்.
# நேபாள ராணி கோமல்

## பதவி

கோமலின் மூத்த சகோதரி ஐஸ்வர்யா ஞானேந்திராவின் சகோதரரான நேபாள மன்னர் பிரேந்திராவை மணந்தார். ஜூன் 1, 2001 அன்று நடந்த நேபாள அரசகுடும்பத்தினர் படுகொலையில் ஐஸ்வர்யா கொல்லப்பட்டார். அரண்மனையில் நடந்த துப்பாக்கிச் சூட்ட்டின் விளைவாக கோமல் குண்டு காயம் அடைந்து நான்கு வாரங்கள் மருத்துவமனையில் அனுமதிக்கப்பட்டு பின்னர் குணமடைந்தார்.  
படுகொலையின் விளைவாக, கோமலின் கணவர் ஞானேந்திரா, மன்னர் பிரேந்திரா, பட்டத்து இளவரசர் திபெந்திரா, இளவரசர் நீரஜன் ஆகியோரின் மரணத்தைத் தொடர்ந்து அரியணை ஏறினார்.  
கோமலின் தங்கை பிரேக்ஷ்யாவும் ஷா வம்சத்தில் திருமணம் செய்துகொண்டார். ஞானேந்திரா மற்றும் அரண்மனைப் படுகொலையில் கொல்லப்பட்ட பிரேந்திராவின் சகோதரர் இளவரசர் திரேந்திரா ஆகியோரை மணந்தார். அவர்கள் 1991 இல் விவாகரத்து செய்தனர். இளவரசி பிரேக்ஷ்யா 12 நவம்பர் 2001 அன்று ஒரு உலங்கு வானூர்தி விபத்தில் கொல்லப்பட்டார்.  
ராணி கோமல் தனது இரண்டாவது உறவினரான நேபாள இளவரசர்
ஞானேந்திராவை 1 மே 1970 அன்று காட்மாண்டுவில் திருமணம் செய்தார். இவர்களுக்கு இரண்டு குழந்தைகள் உள்ளனர்:
# நேபாள ராணி கோமல்

## மன்னராட்சி ஒழிப்பு

நேபாள பாராளுமன்றம் 28 டிசம்பர் 2007 அன்று முன்னாள் மாவோயிச கிளர்ச்சியாளர்களுடனான சமாதான ஒப்பந்தத்தின் ஒரு பகுதியாக 270-3 முடியாட்சியை ஒழிப்பதற்கு ஆதரவாக வாக்களித்தது.  
28 மே 2008 அன்று, முடியாட்சி அதிகாரப்பூர்வமாக ஒழிக்கப்பட்டது. அதற்கு பதிலாக மதச்சார்பற்ற கூட்டாட்சி குடியரசானது.
# அனைவருக்குமான போட்டி

விளையாட்டுப் போட்டிகளில், **ஓப்பன்** என்பது அனைவருக்குமான விளையாட்டுப் போட்டிகளைக் குறிக்கும். இது அனைத்து நாடுகளின் போட்டியாளர்களும், அவர்களின் தொழில்முறை சார்ந்தோ அல்லது சாராமலோ பங்கேற்கக்கூடிய ஒரு விளையாட்டு நிகழ்வு அல்லது போட்டியாகும்.  
வரிப்பந்தாட்டம், குழிப்பந்தாட்டம், இறகுப்பந்தாட்டம் உள்ளிட்ட சில விளையாட்டுகளில் இவ்வகைப் போட்டிகள் நடத்தப் படுகின்றன.
# ரோமா அஸ்ரானி

**ரோமா அஸ்ரானி** ( *Roma Asrani*) இந்திய நடிகையாக இருந்து வடிவழகியாக மாறியவராவார். இவர் முக்கியமாக மலையாள மொழித் திரைப்படங்களில் தோன்றுகிறார்.
# ரோமா அஸ்ரானி

## வாழ்க்கை

ரோமா அஸ்ரானி தமிழ்நாட்டின் திருச்சிராப்பள்ளியில் சிந்தி பெற்றோருக்கு பிறந்தார்.  
இயக்குநர் ஜோஷி இயக்கத்தில் மலையாளத்தில் வெளியான *ஜூலை 4* (2007) இவரது இரண்டாவது படமாகும்ம். பிருத்விராஜுடன் இவர் நடித்த *சாக்லேட்* (2007) திரைப்படமும் வெற்றி பெற்றது.  
இசை காணொளிகளிலும் நடித்துள்ளார்.
# கிராத் பட்டால்

**கிராத் பட்டால்** ( *Kirat Bhattal*, பிறப்பு:26 சனவரி 1985) தொழில் ரீதியாக **கிராத்** அல்லது **கீரத்** என்று அழைக்கப்படும் இவர் ஒரு இந்திய நடிகையாவார். ஆரம்பத்தில் வடிவழகியாக அறிமுகமானார். பின்னர் தமிழ்த் திரையுலகில் நடிக்க ஆரம்பித்தார்.
# கிராத் பட்டால்

## சொந்த வாழ்க்கை

சண்டிகரை சேர்ந்த சீக்கிய குடும்பத்தில் பிறந்தார். லைபீரியாவிலுள்ள மொன்றோவியாவில் வளர்ந்தார். சனாவரில் உள்ள இலாரன்ஸ் பள்ளியில் தனது கல்வியை முடித்தார்.
# கிராத் பட்டால்

## தொழில்

நடிகர் தனுஷுடன் "தேசிய நெடுஞ்சாலை 47" என்ற படத்தில் நடிக்க ஒப்பந்தம் செய்யப்பட்டார். ஆனால் அந்தத் திட்டம் தாமதமாகி பின்னர் ரத்து செய்யப்பட்டது. பின்னர் பிரஜ்வல் தேவராஜுக்கு இணையாக *கெளயா* என்ற கன்னட மொழித் திரைப்படத்தில் பட்டால் ஒப்பந்தம் செய்யப்பட்டார். ஜெனிலியா மற்றும் ஜெயம் ரவி நடித்த பொமரில்லு என்ற தெலுங்கு படத்தின் மறு ஆக்கமான சந்தோஷ் சுப்பிரமணியம் படத்தில் ஒரு சிறப்புத் தோற்றத்தில் நடித்தார். நடிகை பார்பரா மோரி, தொலைக்காட்சி தொகுப்பாளர் அர்ச்சனா விஜயா, விளம்பர நடிகை *டியாண்ட்ரா சோரஸ்* மற்றும் யானா குப்தா ஆகியோருடன் *லைஃப் மே ஏக் பார்-வென் ஏஞ்சல்ஸ் டேர்* என்ற பயண நிகழ்ச்சியையும் தொகுத்து வழங்குகிறார். பாக்சு லைப்பு இந்தியா தொலைக்காட்சியில் ஒளிபரப்பான *ஸ்டைல் அண்ட் தி சிட்டி*யின் இரண்டு நிகழ்ச்சிகளையும் தொகுத்து வழங்கினார். தற்போது நேஷனல் ஜியாகிரபிக்கில் *நாட் ஜியோ கவர்சாட்: ஹெரிடேஜ் சிட்டி* என்ற நிகழ்ச்சியை தொகுத்து வழங்குகிறார்.
# பூஜா சித்கோபேகர்

**பூஜா சிட்கோபேகர்** ( *Pooja Chitgopekar* ; பிறப்பு 1985) நவம்பர் 11 அன்று நடந்த சர்வதேச *மிஸ் எர்த்* 2007 அழகுப் போட்டியில் இந்தியாவைப் பிரதிநிதித்துவப்படுத்தினார். பின்னர் 2007 இல் *மிஸ் எர்த் ஏர்* பட்டத்தை வென்றார்.  
மும்பையில் *பெமினா இந்தியா*வால் ஆண்டுதோறும் வழங்கப்படும் மூன்று பட்டங்களில் ஒன்றான *மிஸ் இந்தியா எர்த்* பட்டத்தை வென்றார்; மற்ற இரண்டு பட்டங்களும் பூஜா குப்தா, *மிஸ் இந்தியா யுனிவர்ஸ்* மற்றும் சாரா-ஜேன் டயஸ் *மிஸ் இந்தியா வேர்ல்டு*க்கு சென்றன. *மிஸ் எர்த் 2006* இல் முதல் இரண்டாம் இடத்தைப் பிடித்த அம்ருதா பட்கி அவர்களால் முடிசூட்டப்பட்டார். அம்ருதாவைப் போலவே, மிஸ் எர்த் போட்டியில் முதல் இரண்டாம் இடத்தைப் பிடித்தார்.
# பூஜா சித்கோபேகர்

## சொந்த வாழ்க்கை

பூஜா 2011 இல் ஆக்லாந்து பல்கலைக்கழகத்தில்மருத்துவம் மற்றும் அறுவை சிகிச்சையில் இளங்கலைப் பட்டம் பெற்றார்  
ஜனவரி 7, 2011 அன்று சிகாகோவைச் சேர்ந்த ஏவிஜி அட்வான்ஸ்டு டெக்னாலஜி நிறுவனத்தின் துணைத் தலைவரான விக்ரம் குமாரை மணந்தார். இவர்களது திருமணம் நியூசிலாந்தின் ஆக்லாந்தில் நடந்தது. பூஜா தற்போது சிகாகோவில் மருத்துவரக பணி புரிகிறார்.
# கோத்ரெஜ் குழுமம்

**கோத்ரெஜ் குமுமம்** மும்பையைத் தலைமையிடமாகக் கொண்ட ஒரு இந்திய பன்னாட்டு நிறுவனமாகும். இது பெரும்பாலும் கோத்ரெஜ் குடும்பத்திற்குச் சொந்தமானது மற்றும் அவர்களால் நிர்வகிக்கப்படுகிறது. இது 1897 இல் அர்தேஷிர் கோத்ரெஜ் மற்றும் பிரோஜ்ஷா புர்ஜோர்ஜி கோத்ரெஜ் ஆகியோரால் நிறுவப்பட்டது. மேலும் ரியல் எஸ்டேட், நுகர்வோர் பொருட்கள், தொழில்துறை பொறியியல், உபகரணங்கள், தளபாடங்கள், பாதுகாப்பு மற்றும் விவசாய பொருட்கள் உள்ளிட்ட துறைகளில் செயல்படுகிறது. அதன் துணை நிறுவனங்கள் மற்றும் இணைந்த நிறுவனங்களில் கோத்ரேஜ் இண்டஸ்ட்ரீஸ் மற்றும் அதன் துணை நிறுவனங்களான கோத்ரேஜ் நுகர்வோர் தயாரிப்புகள், கோத்ரெஜ் அக்ரோவெட் மற்றும் கோத்ரெஜ் பிராப்பர்டீஸ், அத்துடன் தனியார் இருப்பு நிறுவனமான கோத்ரேஜ் & பாய்ஸ் எம்எஃப்ஜி கோ. லிமிடெட் ஆகியன அடங்கும்.
# கோத்ரெஜ் குழுமம்

## காலக்கோடு

- 1897: கோத்ரெஜ் 1897 இல் நிறுவப்பட்டது
- 1897: கோத்ரெஜ் நிறுவனம் இந்தியாவில் நெம்புகோல் தொழில்நுட்பத்துடன் கூடிய முதல் பூட்டை அறிமுகப்படுத்தியது.
- 1902: கோத்ரெஜ் தனது முதல் இந்தியப் பாதுகாப்பை உருவாக்கியது
- 1918: கோத்ரேஜ் சோப்ஸ் லிமிடெட் இணைக்கப்பட்டது
- 1920: கோத்ரெஜ் தாவர எண்ணெயைப் பயன்படுத்தி சவர்க்காரம் தயாரித்தது. இது இந்தியாவில் சைவ சமூகத்தில் பெரும் வரவேற்பைப் பெற்றது.
- 1955: கோத்ரெஜ் இந்தியாவின் முதல் உள்நாட்டு தட்டச்சுக் கருவி தயாரித்தது
- 1961: கோத்ரேஜ் இந்தியாவில் ஃபோர்க்லிஃப்ட் டிரக்குகளை உற்பத்தி செய்யத் தொடங்கியது
- 1971: கோத்ரேஜ் அக்ரோவெட் லிமிடெட் கோத்ரேஜ் சோப்ஸின் விலங்கு தீவனப் பிரிவாகத் தொடங்கியது.
- 1974: மும்பை வடாலாவில் உள்ள தாவர எண்ணெய் பிரிவு கையகப்படுத்தப்பட்டது
- 1988: கோத்ரேஜ் பிராப்பர்டீஸ் லிமிடெட், மற்றொரு துணை நிறுவனம், நிறுவப்பட்டது
- 1989: கோத்ரேஜ் (பாலியூரிதீன் நுரை) அறிமுகப்படுத்திய முதல் இந்திய நிறுவனம் ஆனது
- 1991: உணவு வணிகம் தொடங்கியது
- 1994: ட்ரான்ஸ்லெக்ட்ரா உள்நாட்டு தயாரிப்புகள் கையகப்படுத்தப்பட்டது
- 1995: ட்ரான்ஸ்லெக்ட்ரா சாரா லீ யுஎஸ்ஏவுடன் ஒரு மூலோபாய கூட்டணியை உருவாக்கியது
- 1999: ட்ரான்ஸ்லெக்ட்ரா கோத்ரேஜ் சாரா லீ லிமிடெட் என மறுபெயரிட்டு கோத்ரேஜ் இன்ஃபோடெக் லிமிடெட் நிறுவனத்தை இணைத்தது.
- 2001: கோத்ரேஜ் சோப்ஸ் லிமிடெட் பிரிந்ததன் விளைவாக கோத்ரேஜ் நுகர்வோர் தயாரிப்புகள் உருவாக்கப்பட்டது. கோத்ரேஜ் சோப்ஸ் கோத்ரேஜ் இண்டஸ்ட்ரீஸ் லிமிடெட் என மறுபெயரிடப்பட்டது
- 2002: கோத்ரேஜ் டீ லிமிடெட் நிறுவப்பட்டது
- 2003: கோத்ரேஜ் குளோபல் சொல்யூஷன்ஸ் லிமிட்டுடன் BPO தீர்வுகள் மற்றும் சேவைகள் துறையில் நுழைந்தது
- 2004: தொழில்முறை பூச்சி மேலாண்மை சேவைகளை வழங்குவதன் மூலம் வாடிக்கையாளர்களுக்கு பாதுகாப்பான ஆரோக்கியமான சூழலை வழங்க கோத்ரேஜ் ஹைகேர் லிமிடெட் அமைக்கப்பட்டது.
- 2006: உணவு வணிகம் கோத்ரேஜ் டீ மற்றும் கோத்ரேஜ் டீயுடன் இணைக்கப்பட்டது, கோத்ரேஜ் பானங்கள் & ஃபுட்ஸ் லிமிடெட் என மறுபெயரிடப்பட்டது.
- 2007: கோத்ரேஜ் பெவரேஜஸ் & ஃபுட்ஸ் லிமிடெட், வட அமெரிக்காவின் ஹெர்ஷே நிறுவனத்துடன் இணைந்து ஒரு ஜே.வி.யை உருவாக்கியது மற்றும் நிறுவனம் கோத்ரேஜ் ஹெர்ஷே ஃபுட்ஸ் & பானங்கள் லிமிடெட் என மறுபெயரிடப்பட்டது.
- 2008: கோத்ரெஜ் புதிய வண்ணமயமான லோகோ மற்றும் புதிய அடையாள இசையுடன் தன்னைத்தானே மீண்டும் அறிமுகப்படுத்தியது
- 2010: கோத்ரேஜ் ஒரு இலவச, உலாவி அடிப்படையிலான முப்பரிமாண மெய்நிகர் உலகத்தை அறிமுகப்படுத்தியது
- 2011: கோத்ரேஜ் & பாய்ஸ் அதன் தட்டச்சு இயந்திர உற்பத்தி ஆலையை மூடியது, இது உலகிலேயே கடைசியாக இருந்தது.
- 2014: கோத்ரெஜ் கிக்-ஸ்டார்ட்ஸ் மாஸ்டர்பிரான்ட் 2.0 – பெரிய & பிரகாசமான; இலவச ஜி ஐ அறிமுகப்படுத்துகிறது; இந்தியாவின் முதல் இணையம் அல்லாத மொபைல் உலாவல் அனுபவம், 18 நவம்பர் 2014
- 2020: மலிவு விலையில் வீட்டுக் கடன்களை வழங்குவதற்காக கோத்ரேஜ் ஹவுசிங் ஃபைனான்ஸ் (GHF) உடன் கோத்ரேஜ் குழுமம் நிதிச் சேவை வணிகத்தில் இறங்குகிறது
# கோத்ரெஜ் குழுமம்

## செயல்பாடுகள்

கோத்ரேஜ் குழுமத்தினை இரு பெரிய கையிருப்பு நிறுவனங்களாகப் பிரிக்கலாம்
1. கோத்ரேஜ் தொழில்நிறுவனங்கள்
1. கோத்ரேஜ் பாய்ஸ்
# அம்ருதா பட்கி

**அம்ருதா பட்கி** (*Amruta Patki* ; 16 ஆகஸ்ட் 1985) ஒரு இந்திய வடிவழகியும், முன்னாள் அழகு ராணியும் ஆவார். *பெமினா மிஸ் இந்தியா* 2006 பட்டத்தை வென்றார். பின்னர் *பெமினா மிஸ் இந்தியா எர்த்* பட்டத்தையும் பெற்றார். *மிஸ் எர்த்* 2006 போட்டியில் இந்தியாவைப் பிரதிநிதித்துவப்படுத்தினார். அதில் 2006 ஆம் ஆண்டு *மிஸ் எர்த் ஏர்* பட்டத்தை பெற்று முதல் இரண்டாம் இடத்தைப் பிடித்தார்.  
தற்போது, ஒரு வடிவழகியாகவும், நடிகையாகவும், தொலைக்காட்சி நிகழ்ச்சித் தொகுப்பாளரகவும், சீர்ப்படுத்தும் நிபுணராக பணியாற்றுகிறார். 2010 ஆம் ஆண்டு வெளியான பாலிவுட் திரைப்படமான *ஹைட் & சீக்* திரைப்படத்தில் அறிமுகமானார். சத்ய சாவித்திரி சத்யவான் ( 2012 ) என்ற மராத்தி திரைப்படத்தில் கதாநாயகியாக நடித்திருந்தார். *ரேடியோ மிர்ச்சி மியூசிக்* விருதுகள் 2012 இன் போது மராத்தி திரைப்படத்தின் விளம்பரப் பாடலான *மதலசா* என்ற பாடலுக்கான அறிமுக பாடகியாகவும் இவர் பரிந்துரைக்கப்பட்டார்.
# அம்ருதா பட்கி

## சொந்த வாழ்க்கை

உளவியலில் தனது பட்டப்படிப்பை முடித்தார். மேலும், ஒரு தொழில்முறை ஆலோசகராகவும் பணியாற்றுகிறார். அம்ருதா ஜனவரி 2017 இல் புனேவைச் சேர்ந்த பங்கு தரகர் ஜோதிந்திர கனேகர் என்பவரை மணந்து இப்போது சிங்கப்பூரில் வசிக்கிறார்.
# பூஜா குப்தா

**பூஜா குப்தா** ( *Puja Gupta* ) ஓர் இந்திய வடிவழகியும், நடிகையுமாவார். 2077இல் *மிஸ் இந்தியா யுனிவர்ஸ்* பட்டம் வென்றுள்ளார்.
# பூஜா குப்தா

## வாழ்க்கை மற்றும் தொழில்

இந்தியாவின் புது தில்லியில் பிறந்தார். 2007 இல் *மிஸ் இந்தியா யுனிவர்ஸ்* பட்டத்தை வென்றபோது இவரது தொழில் வாழ்க்கையில் முன்னேற்றம் ஏற்பட்டது. 2007 ஆம் ஆண்டு மெக்சிக்கோவில் நடந்த *மிஸ் யுனிவர்ஸ்* போட்டியில் இந்தியாவைப் பிரதிநிதித்துவப்படுத்தினார். அதில் முதல் பத்து இடங்களைப் பிடித்தார். இதைத் தொடர்ந்து பல பொருட்களின் சந்தைப்படுத்தல் முகமாக ஆனார்.  
2011இல் வெளியான *பால்ட்டு* ( F.A.L.T.U ) என்ற இந்தி மொழித் திரைப்படத்தில் நடிகையாக அறிமுகமானார் 2013 இல், *கோ கோவா கான்* மற்றும் *ஷார்ட்கட் ரோமியோ* திரைப்படத்தில் தோன்றினார்.  
குப்தா விலங்குகள் உரிமை அமைப்பான பீட்டா வின் ஆதரவாளராகவும் இருக்கிறார்.
# பூஜா குப்தா

## சொந்த வாழ்க்கை

பூஜா முதலீட்டு வங்கியாளர் வருண் தலுக்தர் என்பவரை மணந்தார்.
# ராஜ்சிறி பதி

**ராஜ்சிறி பதி**,(பிறப்பு 15 ஏப்ரல் 1956) இந்தியா<nowiki/>வின் தமிழ்நாட்டின் கோயம்புத்தூரைச் சேர்ந்த பெண் தொழிலதிபரும் வணிக நிர்வாகியுமாவர். கோயம்புத்தூரை தலைமையிடமாகக் கொண்ட ராஜ்சிறி குழும நிறுவனங்களின் தலைவர் மற்றும் நிர்வாக இயக்குநராகவும் இந்திய வடிவமைப்பு மன்றத்தின் நிறுவனராகவும் இருந்து வருகிறார். **ராஜ்சிறி குழுமம்** உணவு மற்றும் விவசாயம், ஆற்றல், பயணம், உடல்நலம், விருந்தோம்பல் மற்றும் கலை என பல்வேறு வணிக தளங்களில் இயங்கி வருகிறது. ராஜ்சிறி, கோயம்புத்தூரில் நிகழ்கால கலை இயக்கம் மற்றும் சமகால கலைகளுக்கான கோவை மையம் போன்றவைகள் மூலம் பல்வேறு கலை நிகழ்ச்சிகள் மற்றும் அமைப்புகளை நடத்தி வருகிறார்.
# ராஜ்சிறி பதி

## ஆரம்ப கால வாழ்க்கை

ராஜ்சிறி பதி, தெலுங்கர்களான பூ. சா. கோ குடும்பத்தைச் சேர்ந்த பிரபல தொழிலதிபர் ஜி. வரதராஜின் மகளாவார். லட்சுமி ஆலைகளின் தலைவரும் நிர்வாக இயக்குநருமான எஸ்.பதியை மணமுடித்துள்ளார்.
# ராஜ்சிறி பதி

## தொழில் வாழ்க்கை

ராஜ்சிறி சர்க்கரை மற்றும் இரசாயனங்கள் நிறுவனம் என்பது சர்க்கரை, வடித்திறக்கல், மின் உற்பத்தி மற்றும் உயிரித் தொழில்நுட்பம் போன்ற துறைகளில் ஒருங்கிணைந்த தயாரிப்பு நிறுவனமாகும். இநிறுவனம் அவரது தந்தை ஜி. வரதராஜ் அவர்களால் நிறுவப்பட்டு நடத்தப்பட்டுள்ளது. ராஜ்சிறி நிறுவன தயாரிப்புகளில் வெள்ளை சர்க்கரை, மதுபானம் , கரிம உரம், உயிர் பொருட்கள் மற்றும் ஆற்றல் ஆகியவை அடங்கும்.
# ராஜ்சிறி பதி

## விருதுகள் மற்றும் அங்கீகாரம்

- நாளைய உலகத் தலைவர்கள் விருது (1996), உலகப் பொருளாதார மன்றம்
- ஐசனோவர் பரிவர்த்தனை கூட்டுறவு விருது (2000)
- பத்மஸ்ரீ (2013), இந்திய அரசினால் வழங்கப்படும் உயரிய குடிமக்கள் விருது.
# 1445

**1445** (**MCDXLV**) பழைய யூலியன் நாட்காட்டியில் வெள்ளிக்கிழமையில் தொடங்கிய ஒரு சாதாரண ஆண்டாகும்.
# 1445

## நிகழ்வுகள்

<onlyinclude>
- அக்டோபர் 10 &ndash; மோக்ரா போர்: எசுக்காந்தர்பேகின் கீழ் அல்பேனியப் படையினர் உதுமானியப் படைகளை தோற்கடித்தனர், திருத்தந்தை நான்காம் யூசின் போரைப் பற்றிக் கேள்விப்பட்ட பிறகு, கிறித்தவ மண்டலத்திற்கு ஒரு புதிய பாதுகாவலர் கிடைத்துள்ளார் என்று புகழ்ந்தார்.
- போர்த்துக்கீசர் தஆப்பிரிக்காவில் தமது முதலாவது வணிக மையத்தை (*பெய்ட்டோரியா*) மூரித்தானியாவில் ஆர்கென் தீவில் நிறுவினர்.
- போர்த்துக்கீச நாடுகாண் பயணி தினிசு டயசு மேற்காப்பிரிக்கக் கரையோரத்தில் செனிகலில் காப்-வெர் மூவலந்தீவைக் கண்டுபிடித்தார்.
- கோமித் போர்: எத்தியோப்பியாவின் சாரா யாக்கோப் பேரரசர் அதல் சுல்தான்தஆர்வி பாட்லேயைத் தோற்கடித்து அவரைக் கொன்றார்.
- இரண்டாம் விலாத் டிராகுல், பர்கண்டியில் இருந்து சிலுவைக் கடற்படையின் உதவியுடன், கியுர்கியூவைத் தாக்கி, அவர்கள் சரணடைந்த பிறகு உதுமானியப் படைகளைப் படுகொலை செய்தார்.
</onlyinclude>
# 1445

## பிறப்புகள்

- ஏழாம் விஜயபாகு, கோட்டை மன்னன் (இ. 1521)
- அல்-சுயூத்தி, எகிப்திய இசுலாமிய அறிஞர் (இ. 1505)
# Module:CIA World Factbook

local p = {}
local getArgs = require('Module:Arguments').getArgs  
-- prefix of all World Factbook pages
local factbookPrefix = 'https://www.cia.gov/the-world-factbook/'  
-- Format of archive link. Both %d represent the year of the archive
local archiveFormat = '&nbsp;(Archived %d edition)'  
-- Function to turn a string into a URL fragment appropriate for CIA website
local function parseFragment(s)
if not s then
return ''
end
s = mw.ustring.lower(s)
s = mw.ustring.gsub(s,' ','-')
s = mw.ustring.gsub(s,',','')
return s
end  
-- Function to fill in factbook link:
-- Arguments:
-- args.country: topic of page (optional)
-- args.section: section of page (optional)
-- Returns:
-- link to World Factbook page about country, with section anchor
function p._country(args)
if not args.country then
return factbookPrefix
end
local result = factbookPrefix..'countries/'..parseFragment(args.country)
if args.section then
return result..'/#'..parseFragment(args.section)
end
return result
end  
-- Function to fill in archive link:
-- Arguments:
-- args.archive: if non-empty, return nil
-- args.year: else if this is non-empty, use it for year
-- args.date: else if this is non-empty, parse it for a year
-- Returns:
-- the link, above, filled in with the year, or nil
function p._archive(args)
if args.archive then
return nil
end
local year = nil
if args.year then
year = tonumber(args.year)
elseif args.date then
i, j = mw.ustring.find(args.date,'20%d%d')
if i and j then
year = tonumber(mw.ustring.sub(args.date,i,j))
end
end
if not year then
return year
end
if year >= tonumber(os.date('%Y'))-1 then
return false
end
return mw.ustring.format(archiveFormat, year, year)
end  
function p.country
local args = getArgs
return p._country(args)
end  
function p.archive
local args = getArgs
return p._archive(args) or ''
end  
return p
# பாலபத்ரா

ஜைன மதத்தில், **பாலபத்ரா** அல்லது **பலதேவா** என்போர் சலகபுருஷர்கள் என்று அழைக்கப்படும் அறுபத்து-மூன்று புகழ்பெற்ற மனிதர்களில் ஒரு இணையர் ஆவர். இவர்கள் ஒவ்வொரு காலகட்டத்தின் ஒவ்வொரு அரை சுழற்சியிலும் இந்தப் புவியில் பிறந்து அருளுவதாகக் கூறப்படுகிறது. ஜைன அண்டவியல் படி, *சலகபுருஷர்கள்* இந்த பூமியில் ஒவ்வொரு *துகாம-சுகமா* *அரத்திலும்* பிறக்கிறார்கள். அவர்கள் இருபத்து நான்கு *தீர்த்தங்கரர்கள்*, பன்னிரண்டு *சக்கரவர்த்திகள்*, ஒன்பது *பாலபத்ரர்*, ஒன்பது *நாராயணர்* மற்றும் ஒன்பது *பிரதிநாராயணர்களைக்* கொண்டுள்ளனர். அவர்களின் வாழ்க்கைக் கதைகள் மிகவும் ஊக்கமளிப்பதாகக் கூறப்படுகிறது. ஜைன *புராணங்களின்படி*, *பாலபத்ரர்கள்* ஒரு சிறந்த ஜைன வாழ்க்கையை நடத்துகிறார்கள்.
# பாலபத்ரா

## ஒன்பது பாலபத்ரர்கள்

*திகம்பரர்களின்* கூற்றுப்படி தற்போதைய அரை சுழற்சியின் ஒன்பது *பாலபத்ரர்கள்* ( *அவசர்பினி* ) :
| நந்திமித்ரா | நந்திசேனா | இராமர் |  |
| --- | --- | --- | --- |
| சுதர்சன | சுப்ரபா | விஜயா | } |
# தேரதாளா சட்டமன்றத் தொகுதி

## சட்டமன்ற உறுப்பினர்கள்

| தேர்தல் | வெற்றி பெற்றவர் | கட்சி |
| --- | --- | --- |
| 2008 | சித்து சவதி | பாரதிய ஜனதா கட்சி |
| 2013 | உமாஸ்ரீ | இந்திய தேசிய காங்கிரஸ் |
| 2018 | சித்து சவதி | பாரதிய ஜனதா கட்சி |
| 2023 | } |  |
# முதோளா சட்டமன்றத் தொகுதி

## சட்டமன்ற உறுப்பினர்கள்

| தேர்தல் | வெற்றி பெற்றவர் | கட்சி |  |
| --- | --- | --- | --- |
| 1957 | ஹீராலால் பந்துலால் ஷா | இந்திய தேசிய காங்கிரஸ் |  |
| 1962 | நிங்கப்ப கல்லப்ப நாயக் |  |  |
| 1967 | என். கே. பாண்டப்பா | சுதந்திராக் கட்சி |  |
| 1972 | இந்திய தேசிய காங்கிரஸ் |  |  |
| 1978 | ஹாதிமணி (எ) காலே ஜயவந்த் கலசப்பா | இந்திரா காங்கிரஸ் |  |
| 1983 | கட்டிமணி அசோக் கிருஷ்ணாஜி | இந்திய தேசிய காங்கிரஸ் |  |
| 1985 | ஜமகன்டி பீமப்பா கங்கப்பா | ஜனதா கட்சி |  |
| 1989 | திம்மாபூர் ராமப்பா பாலப்பா | இந்திய தேசிய காங்கிரஸ் |  |
| 1994 | காரஜோல கோவிந்த மகடப்பா | ஜனதா தளம் |  |
| 1999 | திம்மாபூர் ராமப்பா பாலப்பா | இந்திய தேசிய காங்கிரஸ் |  |
| 2004 | காரஜோல கோவிந்த மகடப்பா | பாரதிய ஜனதா கட்சி |  |
| 2008 |  |  |  |
| 2013 |  |  |  |
| 2018 |  |  |  |
| 2023 | திம்மாபூர் ராமப்பா பாலப்பா | இந்திய தேசிய காங்கிரஸ் | } |
# ரூபா ஹக்

**ரூபா ஆஷா ஹக்** ( *Rupa Asha Huq* ; பிறப்பு 2 ஏப்ரல் 1972) ஐக்கிய இராச்சியத்தின் தொழிலாளர் கட்சியின் நாடாளுமன்ற உறுப்பினரும், கட்டுரையாளரும், கல்வியாளரும் ஆவார். 2015 பொதுத் தேர்தலில் மத்திய ஈலிங் மற்றும் ஆக்டன் தொகுதியிலிருந்து தொழிலாளர் நாடாளுமன்ற உறுப்பினராகத் தேர்ந்தெடுக்கப்பட்டார். முன்பு கிங்ஸ்டன் பல்கலைக்கழகத்தில் சமூகவியலில் மூத்த விரிவுரையாளராக இருந்தார்.
# ரூபா ஹக்

## ஆரம்ப கால வாழ்க்கை

ரூபா ஹக் இங்கிலாந்தின், இலண்டனிலுள்ள, ஹேமர்ஸ்மித், குயின் சார்லோட் மருத்துவமனையில் பிறந்தார். ஈலிங்கின், பிரன்சுவிக் சாலையில் வளர்ந்தார். இவரது தந்தை, முகம்மது ஹக் (அபேதுல் என்றும் அழைக்கப்படுகிறார்), மற்றும் தாயார், ரௌஷன் அரா ஹக் (துலாலி பிஸ்வாஸ் என்றும் அழைக்கப்படுகிறார்), 1962 இல் கிழக்கு பாகிஸ்தானிலிருந்து (1971 வங்காளதேசம் ) பிரிட்டனுக்கு குடிபெயர்ந்தனர். ரூபாவின் தந்தை இலண்டனில் உள்ள சோஹோவில் ஒரு இந்திய உணவகத்தை நடத்தி வந்தார். 1990களின் முற்பகுதியில் ஏற்பட்ட மந்தநிலைக்குப் பிறகு, உணவகத்தை மூடிவிட்டு ஓய்வு பெற்றார்.  
ரூபா ஈலிங்கில் உள்ள மான்ட்பெலியர் தொடக்கப் பள்ளியில் பயின்றார். 1980 ஆம் ஆண்டில், தனது எட்டு வயதில், ஹக் பிபிசி பள்ளிகள் நிகழ்ச்சியான *லுக் அண்ட் ரீட்* நிகழ்ச்சியில் இடம்பெற்றார். தனது இடைநிலைக் கல்வியை சுயாதீன பெண்கள் பள்ளி நாட்டிங் ஹில் மற்றும் ஈலிங் உயர்நிலைப் பள்ளியில் பயின்றார்.
# ரூபா ஹக்

## ஆசிரியர் தொழில்

1998 இல், மான்செஸ்டருக்கு குடிபெயர்ந்தார். 1998 முதல் 2004 வரை, மான்செஸ்டர் பல்கலைக்கழகத்தில் விரிவுரையாளராக இருந்தார். அந்த நேரத்தில் இவர் லெவர்ஹுல்ம் அறக்கட்டளையை நடத்தினார்.  
செப்டம்பர் 2004 முதல் 2015 வரை, கிங்ஸ்டன் பல்கலைக்கழகத்தில் கலை மற்றும் சமூக அறிவியல் பீடத்தில் சமூகவியல் மற்றும் குற்றவியல் துறையில் மூத்த விரிவுரையாளராக இருந்தார்.
# ரூபா ஹக்

## தனிப்பட்ட வாழ்க்கை

2003 இல் திருமணம் செய்து கொண்ட இவருக்கு ஒரு மகன் உள்ளார். மூத்த சகோதரி ஒரு கட்டிடக் கலைஞராகவும், தங்கை முன்னாள் *ப்ளூ பீட்டர்* தொகுப்பாளராகவும் உள்ளனர். இவரது மைத்துனர் சார்லி ப்ரூக்கர் நையாண்டி மற்றும் திரைக்கதை எழுத்தாளர் ஆவார்.
# மலேசிய பொதுப் பணி அமைச்சு

**மலேசிய பொதுப் பணி அமைச்சு** (மலாய்: *Kementerian Kerja Raya Malaysia*; (**KKR**) ஆங்கிலம்: *Ministry of Works Malaysia*) என்பது மலேசியாவின் பொதுப் பணித் துறைகள் (*Public Works*); பொதுச் சாலைகள் ஆகியவற்றை முதன்மையாகக் கொண்டு செயல்படும் மலேசிய அரசாங்கத்தின் அமைச்சு ஆகும்.  
மலேசியாவின் பெரும்பாலான அமைச்சுகள் புத்ராஜெயாவில் தலைமையகத்தைக் கொண்டு இயங்கும் வேளையில், கோலாலம்பூர் மாநகரில் தலைமையகத்தைக் கொண்டு இயங்கும் மூன்று மலேசிய அமைச்சுகளில் மலேசிய பொதுப் பணி அமைச்சும் ஒன்றாகும்.
# மலேசிய பொதுப் பணி அமைச்சு

## வரலாறு

1954-இல், பிரித்தானிய அரசாங்கம் மலாயா தீபகற்பத்தின் (மலாயா) நிர்வாகத்தை சிங்கப்பூரில் மையப்படுத்தப்பட்ட அதன் முக்கிய நிர்வாகத்தில் இருந்து பிரிக்க பல நடவடிக்கைகளை எடுத்தது. அதுவே மலாயா தீபகற்பத்தில் உள்ள உள்ளூர் அரசாங்கத் துறைகள்; தங்கள் சொந்தக் கொள்கைகள் மற்றும் திட்டங்களைச் செயல்படுத்துவதற்கு ஒரு தொடக்கப் புள்ளியாக அமைந்தது.  
1956-ஆம் ஆண்டில், மலாய் தீபகற்பத்தின் கூட்டமைப்பை (*Federation of Malay Peninsula*) வழிநடத்த மந்திரி பெசார்கள் மற்றும் பல அமைச்சர்கள் நியமிக்கப்பட்டனர்.  
அதே ஆண்டில், பணிகள் அமைச்சு உட்பட பல அமைச்சுகள் உருவாக்கப்பட்டன, பணிகள் அமைச்சு முதலில் பணிகள், அஞ்சல் மற்றும் தொலைத்தொடர்பு அமைச்சு (*Ministry of Works, Post and Telecom*) என்று பெயரிடப்பட்டது. சார்டோன் அஜி சுபிர் (*Sardon bin Haji Jubir*) அந்த பணிகள் அமைச்சை வழிநடத்திய முதல் அமைச்சர் ஆவார்.
# மலேசிய பொதுப் பணி அமைச்சு

## வரலாறு

### பணிகள் மற்றும் போக்குவரத்து அமைச்சு

பொதுப் பணித்துறையின் செயல்பாடுகள் மற்றும் பொறுப்புகள் தக்கவைக்கப்பட்டு, அமைச்சின் நிர்வாகத்தின் கீழ் வைக்கப்பட்டன. 1957-இல், அமைச்சு மறுசீரமைக்கப்பட்டு பணிகள் மற்றும் போக்குவரத்து அமைச்சு (*Ministry of Works and Transportation*) என மறுபெயரிடப்பட்டது.  
1970-களில் நாட்டின் வளர்ச்சி மற்றும் சமூகப் பொருளாதார நிலையில் விரைவான முன்னேற்றம் ஏற்பட்டது. 1978-இல் பணிகள் மற்றும் பொது வசதிகள் அமைச்சு (*Ministry of Works and Public Amenities*) என மறுபெயரிடப்பட்டது. இருப்பினும், பொறுப்புகளின் நிபுணத்துவத்திற்கு ஏற்ப, 1980-களில் பணிகள் அமைச்சு (*Ministry of Works Malaysia*) என மறுபெயரிட்டது; 2014-ஆம் ஆண்டில் இருந்து பெயர் மாறாமல் உள்ளது.
# மலேசிய பொதுப் பணி அமைச்சு

## பொறுப்பு துறைகள்

- பொது பணிகள் (*Public Works*)
- நெடுஞ்சாலை ஆணையம் (*Highway Authority*)
- கட்டுமான தொழில் (*Construction Industry*)
- பொறியாளர்கள் (*Engineers*)
- கட்டிடக்கலை நிபுணர்கள் (*Architects*)
- அளவு ஆய்வாளர்கள் (*Quantity Surveyors*)
# மலேசிய பொதுப் பணி அமைச்சு

## அமைப்பு

- **பணித்துறை அமைச்சர்**
- **பணிகள் துணை அமைச்சர்**
- **பொது செயலாளர்**
- பொதுச்செயலாளரின் அதிகாரத்தின் கீழ்
- சட்ட ஆலோசகர் அலுவலகம் (*Legal Advisor's Office*)
- உள் தணிக்கை பிரிவு (*Internal Audit Division*)
- ஒழுங்கமைவு பிரிவு (*Integrity Division*)
- நிறுமத் தொடர்பு பிரிவு (*Corporate Communication Unit*)
- **துணைப் பொதுச் செயலாளர்** (**கொள்கை மற்றும் மேம்பாடு**)
- நெடுஞ்சாலை திட்டமிடல் பிரிவு (*Highway Planning Division*)
- பன்னாட்டு உறவுகள் பிரிவு (*Policy and International Division*)
- வளர்ச்சி மற்றும் தனியார்மயமாக்கல் பிரிவு (*Development and Privatization Division*)
- வசதிகள் மேலாண்மை பிரிவு (*Facilities Management Division*)
- **துணைப் பொதுச் செயலாளர்** (**மேலாண்மை**)
- மனித வள மேலாண்மை பிரிவு (*Human Resource Management Division*)
- மேலாண்மை சேவைகள் பிரிவு (*Management Services Division*)
- கணக்கு பிரிவு (*Account Division*)
- நிதி பிரிவு (*Finance Division*)
- நிறுமத் திட்டமிடல் பிரிவு (*Corporate Planning Division*)
- தகவல் மேலாண்மை பிரிவு (*Information Management Division*)
# மலேசிய பொதுப் பணி அமைச்சு

## கூட்டரசு துறைகள்

- **மலேசிய பொதுப் பணித்துறை**
- (*Malaysian Public Works Department*)
- (*Jabatan Kerja Raya Malaysia*) (**JKR**)
- Malaysian Public Works Department
# மலேசிய பொதுப் பணி அமைச்சு

## கூட்டரசு நிறுவனங்கள்

- **மலேசிய நெடுஞ்சாலை ஆணையம்**
- (*Malaysian Highway Authority*)
- (*Lembaga Lebuhraya Malaysia*) (**LLM**)
- Malaysian Highway Authority  
- **மலேசிய கட்டுமானத் தொழில் மேம்பாட்டு வாரியம்**
- (*Construction Industry Development Board Malaysia*) (**CIDB**)
- (*Lembaga Pembangunan Industri Pembinaan Malaysia*)
- Lembaga Pembangunan Industri Pembinaan Malaysia  
- **மலேசிய பொறியாளர்கள் வாரியம்**
- (*Board of Engineers Malaysia*) (**BEM**)
- (*Lembaga Jurutera Malaysia*)
- Lembaga Jurutera Malaysia  
- **மலேசிய கட்டிடக் கலையாளர்கள் வாரியம்**
- (*Board of Architects Malaysia*)
- (*Lembaga Arkitek Malaysia*) (**LAM**)
- Lembaga Arkitek Malaysia  
- **மலேசிய அளவாய்வாளர்கள் வாரியம்**
- (*Board of Quantity Surveyors Malaysia*) (**BQSM**)
- (*Lembaga Juruukur Bahan Malaysia*)
- Lembaga Juruukur Bahan Malaysia
# ஜெஸ்ஸி பால்

**ஜெஸ்ஸி பால்** ( *Jessie Paul*) ஒரு சந்தைப்படுத்தல் நிபுணரும், நிறுவனரும், சந்தைப்படுத்தல் ஆலோசனை நிறுவனத்தின் முதன்மை செயல் அலுவலரும், ஒரு பொதுப் பேச்சாளரும், மற்றும் ஒரு எழுத்தாளரும் ஆவார். முன்பு விப்ரோ தகவல் தொழில்நுட்ப நிறுவனத்தில் தலைமை சந்தைப்படுத்தல் அதிகாரியாகவும் இன்ஃபோசிஸ் நிறுவனத்தில் உலகளாவிய விளம்பர மேலாளராகவும் இருந்தார்.  
பால், பல நிறுவனங்களின் இயக்குநர்கள் குழுமத்தில் ஒரு சுயாதீன இயக்குநராக உள்ளார்
# ஜெஸ்ஸி பால்

## கல்வி மற்றும் தனிப்பட்ட வாழ்க்கை

புது தில்லியில் உள்ள ஒரு பள்ளியில் தனது கல்வியைத் தொடங்கினார். ஆஸ்திரேலியாவின் சிட்னியில் 2 முதல் 5 ஆம் வகுப்பு வரை படித்தார். மேலும் தனது சொந்த கிராமமான தமிழ்நாட்டின் நாசரேத்தில் உள்ள அனைத்து பெண்கள் பள்ளியில் பள்ளிப்படிப்பை முடித்தார்.  
ஜெஸ்ஸி பால் கணினியியலில் இளங்கலைப் பட்டமும், திருச்சிராப்பள்ளி தேசிய தொழில்நுட்பக் கழகத்தில் பொறியியல் பட்டமும் பெற்றவர் மேலும், கொல்கத்தாவின் இந்திய மேலாண்மை கழகத்தில் சந்தைப்படுத்தலில் முதுகலை வணிக மேலாண்மை பட்டம் பெற்றவர்.  
இவருக்கு திருமணமாகி ஒரு மகள் உள்ளார். குடும்பம் இந்தியாவின் பெங்களூருவில் வசிக்கிறது.
# மிசோ மக்கள்

**மிசோ மக்கள்** வடகிழக்கு இந்தியாவில் உள்ள மிசோரம் மாநிலத்தில் வாழும் மலைவாழ் பூர்வகுடி மக்கள் ஆவார். மிசோ மக்கள் திபெத்திய-பர்மிய மொழிக் குடும்பத்தின் மிசோ மொழியைப் பேசுகின்றனர். மிசோ மக்கள் இந்தியாவிலும்; மியான்மரிலும் ஏறந்த்தாழ 8.25 இலட்சம் பேர் வாழ்கின்றனர். பெரும்பானமையான மிசோ மக்கள் தங்கள் பழங்குடி பண்பாட்டுடன் கிறித்தவத்தின் பல பிரிவுகளை பின்பற்றுகின்றனர்.  
மிசோ மக்கள் மிசோ ரால்டே, பைட், லாய், ஹ்மர், லூசி, மாரா மற்றும் தாடூ/குகி உட்பட பல குலங்களாகப் பிரிந்துள்ளனர். மிசோரம் மாநிலத்தைத் தவிர திரிபுரா, அசாம், மணிப்பூர் மற்றும் நாகாலாந்து போன்ற பிற மாநிலங்களில் மிசோ மக்கள் வசிக்கின்றனர். இந்தியாவிற்கு வெளியே உள்ள மிசோவின் பெரும்பான்மையான மக்கள் அண்டை நாடான பர்மாவின் சாகாயிங் பிராந்தியத்தில் எல்லைக்கு அப்பால் வாழ்கின்றனர்.  
1959-60களில் மிசோரம் பகுதியில் ஏற்பட்ட பஞ்சத்திற்கு மிசோ மக்கள் அதிருப்தி அடைந்தனர். 1959இல் பஞ்ச நிவாரணத்திற்காக உருவாக்கப்பட்ட மிசோ தேசிய பஞ்ச முன்னணி மற்றும் 1961இல் நிறுவப்பட்ட மிசோ தேசிய முன்னணி என்ற புதிய அரசியல் அமைப்புகள் உருவாக்கப்பட்டது. 1960களில் போராட்டங்கள் மற்றும் ஆயுதமேந்திய கிளர்ச்சிகளின் காலம், மிசோ தேசிய முன்னணி இந்தியாவில் இருந்து சுதந்திரம் கோரியது.  
1971ஆம் ஆண்டில், மிசோ மலைப்பகுதியை இந்தியாவின் ஒன்றியப் பிரதேசமாக மாற்ற இந்திய அரசு ஒப்புக்கொண்டது. 1986இல் இந்திய அரசுக்கும், மிசோ தேசிய முன்னணிக்கும் இடையே மிசோ அமைதி ஒப்பந்தம் ஏற்பட்டதன் அடிப்படையில், 1987இல் மிசோரம் இந்தியாவின் மாநிலமாக மாறியது.  
மிசோ மக்கள் வரலாற்று ரீதியாக திபெத்திய-பர்மிய மொழிக் குடும்பத்தின் மிசோ மொழியைப் பேசுகிறார்கள். ஆனால் அதிகாரப்பூர்வமான மற்றும் மிகவும் பரவலாக பேசப்படும் டுஹ்லியன் மொழி, மிசோ குலங்களுக்கிடையில் ஒரு மொழியாக செயல்படுகிறது. மிசோரமில் மிசோ அல்லாதவர்கள் அதிகம் பயன்படுத்தப்படும் மொழி ஆங்கிலம் ஆகும். 90%க்கும் அதிகமான கல்வியறிவு விகிதங்களைக் கொண்ட மாநிலம் இந்தியாவிலேயே அதிக எழுத்தறிவு விகிதங்களைக் கொண்டுள்ளது.
# மிசோ மக்கள்

## சொற்பிறப்பியல்

மிசோ என்ற சொல் இரண்டு மிசோ சொற்களிலிருந்து பெறப்பட்டது: மி மற்றும் சோ. மிசோவில் *மி* என்றால் "நபர்" அல்லது "மக்கள்" என்று பொருள். சோ என்ற சொல்லுக்கு, *சோ* என்றால் 'மேட்டு நிலம்', *சோ* எனில் "மலையடிவாரம்" அல்லது "உயர்ந்த மலைகளில் வாழும் மக்கள்" அல்லது "தொலைதூரப் பகுதிகளில்" என மொழிபெயர்க்கப்பட்டாலும், இந்த சொல் குறிப்பாக மிசோ இன உறுப்பினர்களைக் குறிக்கும்.  
மிசோ என்பது இந்தியாவில் மிசோரம் (காலனித்துவ காலத்தில் லுஷாய் மலைகள்), மியான்மரில் உள்ள சின் மலைகள் மற்றும் வங்காள தேசத்தில் உள்ள சிட்டகாங் மலைகள் என அழைக்கப்படும் பகுதிகளில் வசிக்கும் துணைக்குழுக்களின் பரந்த இன வகைப்பாடு ஆகும். மிசோ என்பது பெரும்பாலும் மிசோரமில் வசிப்பவர்களைக் குறிக்கிறது. சோ குடும்பத்தின் பல துணைக்குழுக்களின் உறுப்பினர்கள் மிசோ வகையைச் சேர்ந்தவர்கள் ஏற்றுக்கொள்ளப்பட்டது.  
*மிசோ* என்ற சொல் ஒட்டுமொத்த இனத்தை பெயரிட அடிக்கடி பயன்படுத்தப்பட்டாலும், இது ஹ்மர், ரால்டே, லூசி, மாரா, பைட், பாம், பாங், தாடூ, வைபே, காங்டே மற்றும் பியட் போன்ற பல்வேறு குலங்களைக் குறிக்கும் ஒரு குடைச் சொல்லாகும். இந்த குறிப்பிடப்பட்ட குலங்களின் குடையின் கீழ் பல கிளைமொழிகள் இன்னும் பேசப்படுகின்றன;[10] அவற்றில் சில மிசோ டவ்ங் (மிசோராமின் அதிகாரப்பூர்வ மொழி), ஹ்மார் மொழிகள், பைட் மொழிகள், லாய் மொழிகள், ரால்டே மொழி மற்றும் பாங் மொழிகளைப் பேசுகின்றனர்.
# மிசோ மக்கள்

## மக்கள் தொகை பரம்பல்

2011 இந்திய மக்கள் தொகை கணக்கெடுப்பு படி மிசோரம் மாநில மக்கள் தொகை 10,97,206ஆகும். அதில் ஆண்கள் 555,339 மற்றும் பெண்கள் 5,41,867 ஆக உள்ளனர். பாலின விகிதம் 1000 ஆண்களுக்கு 976 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் ஆகவுள்ளனர். இதன் சராசரி எழுத்தறிவு 89.27% ஆகவுள்ளது. இதன் மக்கள் தொகையில் மிசோ பட்டியல் பழங்குடியினர் 87.16% ஆகவுள்ளனர். இதன் மக்கள் தொகையில் கிறித்தவர்கள் 87.16%, இந்துக்கள் 2.75%, இசுலாமியர் 1.35% மற்றும் பௌத்தர்கள் 8.51%, ஆகவுள்ளனர். பிரித்தானிய இந்தியாவின் ஆட்சியின் போது கிறிஸ்வத திருச்சபையினர் மிசோ மக்களை பல்வேறு கிறிஸ்தவப் பிரிவுகளில் மதம் மாற்றப்பட்டனர்
மிசோரம் மாநிலத்தின் கிழக்கு மற்றும் தெற்கில் மியான்மர் மற்றும் மேற்கில் வங்காளதேசம், வடக்கில் மணிப்பூர் மற்று அசாம் எல்லைகளாக கொண்ட இம்மாநிலத்தில் மிசோ மொழி மற்றும் ஆங்கிலம் பேசும் மிசோ மக்கள் வாழ்கின்றனர். மிசோ மக்களை இந்திய அரசு பட்டியல் பழங்குடிகள் சமூகத்தினர் பிரிவில் வைத்து, கல்வி மற்றும் வேலைவாய்ப்பில் இட ஒதுக்கீடும் வழங்குகிறது.
# மிசோ மக்கள்

## மக்கள் தொகை பரம்பல்

### சமயம்

பிரித்தானிய இந்தியாவின் ஆட்சிக்கு முன்னர் மிசோ மக்கள் முன்னோர்களையும், ஆவிகளையும், இயற்கை சக்திகளையும் வணங்கினர். வடகிழக்கு இந்தியாவை கைப்பற்றிய பிரித்தானிய இந்தியா ஆட்சியின் போது கிறிஸ்தவ திருச்சபையினர், 98% பழங்குடி மிசோ மக்களை கிறிஸ்தவ சமயத்திற்கு மதம் மாற்றினர்.தற்போது கிறிஸ்தவம் தழுவிய மிசோ மக்கள் பல்வேறு கிறிஸ்தவ திருச்சபைகளில் வழிபாடு நடத்துகின்றனர்.
# சையித் நூருல் அசன்

**சையித் நூருல் அசன்** (*Saiyid Nurul Hasan*, 26 திசம்பர் 1921 &ndash; 12 சூலை 1993) என்பவர் ஒரு இந்திய வரலாற்றாசிரியர் மற்றும் இந்திய அரசாங்கத்தில் மூத்த அரசியல்வாதி ஆவார். மாநிலங்களவை உறுப்பினரான இவர், இந்திய ஒன்றி அரசின் கல்வி, சமூக நலம், கலாச்சாரம் (1971-1977) ஆகிய துறைகளில் அமைச்சராக இருந்தார். மேலும் மேற்கு வங்கம் மற்றும் ஒடிசாவின் ஆளுநராக (1986-1993) இருந்தார்.
# சையித் நூருல் அசன்

## பின்னணியும், கல்வியும்

அசன் இந்தியாவின் இலக்னோவில் பிறந்தார். இவர் ஐக்கிய மாகாணத்தின் *தாலுக்தாரி* ( *மதாத்-இ மாஷ்* ) குடும்பத்தைச் சேர்ந்தவர். இவர் சையித் அப்துல் ஹசன் மற்றும் நூர் பாத்திமா பேகம் ஆகியோரின் மகனாவார். இவரது பெற்றோரின் பெயர்களை இணைத்து இவருக்கு பெயர் இடப்பட்டது. இவரது தந்தை ஒரு மாவட்ட தீர்வை அலுவலராகவும், பின்னர் ஐக்கிய மாகாணங்களின் காப்பாயத் தலைவராக இருந்தார். இவரது தாய்வழி தாத்தா சர் சையத் வசீர் ஹசன், அவத் நீதிமன்றத்தின் தலைமை நீதிபதி மற்றும் முஸ்லீம் லீக்கின் நன்கு அறியப்பட்ட தலைவர், அவர் 1936 இல் இந்து-முஸ்லிம் ஒற்றுமைக்கு அழைப்பு விடுத்தார். இவரது தாய்வழி மாமா சையத் சஜ்ஜாத் ஜாஹீர், ஒரு வழக்கறிஞர் மற்றும் ஒரு சிறந்த மார்க்சிய சிந்தனையாளர். இன்னரு தாய்வழி மாமாவனா சையத் அலி ஜாஹீர், உத்தரபிரதேசத்தின் சட்ட அமைச்சராகவும் ஈரானுக்கான இந்திய தூதராகவும் இருந்த ஒரு வழக்கறிஞர்.  
அசன் இலக்னோவில் உள்ள சியா சமயப் பள்ளியான சுல்தான் உல் மதரிசில் பயின்றார். பின்னர் கல்கத்தாவில் உள்ள லா மார்டினியர் ஆடவர் கல்லூரிக்குச் சென்றார். இவர் தனது பட்டப்படிப்பை அலகாபாத்தில் உள்ள முயர் மத்திய கல்லூரியில் முடித்தார். அங்கு இவர் பேராசிரியர் ஆர். பி. திரிபாதியின் மாணவராக இருந்தார். பின்னர் இவர் ஆக்ஸ்போர்டில் உள்ள புதுக் கல்லூரிக்குச் சென்றார். அங்கு இவர் முதுகலை பயின்று இந்திய வரலாற்றில் முனைவர் பட்ட ஆய்வை முடித்தார். ஆக்ஸ்போர்டில், ஆக்ஸ்போர்டு இந்தியா மஜ்லிஸின் தலைவராக இருந்தார்.  
இளம் வயதிலேயே, அசன் ராம்பூரின் நவாப் ராசா அலி கானின் மூத்த மகள் நவாப்சாதி குர்ஷித் லகா பேகம் சாகிபாவை அவர்களது குடும்பத்தினரின் ஏற்பாட்டின் பேரில் திருமணம் செய்து கொண்டார். நூருல் அசன் மற்றும் குர்ஷித் லக்கா இணையருக்கு இரு பிள்ளைகள் பிறந்தனர். அவர்களின் ஒரு மகனான சயீத் சிராஜுல் ஹசன் ஒரு சிறந்த இயற்பியலாளராவார். சயீத் சிராஜுல் ஹசன், பெங்களூரு இந்திய வானியற்பியல் கழகத்தின் இயக்குநராகப் பணியாற்றி ஓய்வு பெற்றார். அசனின் ஒரு மகளான சயீதா. தலாத் பாத்திமா அசன், அமெரிக்காவில் ஒரு வெற்றிகரமான தொழில்முனைவோராக இருந்தார்.
# சையித் நூருல் அசன்

## தொழில்

### கல்வியியல்

இலண்டனில் உள்ள ஓரியண்டல் அண்ட் ஆப்ரிக்கன் ஸ்டடீஸ் பள்ளியில் வரலாற்று விரிவுரையாளராக தனது கல்வியியல் வாழ்க்கையைத் தொடங்கினார். பின்னர் அலிகார் முஸ்லிம் பல்கலைக்கழகத்தில் வரலாற்றுத் துறையில் பேராசிரியராக நியமிக்கப்பட்டார், அதன் தலைவராகவும் இருந்தார். அலிகாரில் வரலாற்றுத் துறையின் ஆரம்ப ஆண்டுகளில் அதன் வளர்ச்சிக்கு இவர் பெரிதும் பங்களித்தார். பின்னர் இவர் பொதுச் செயலாளராகவும் பின்னர் இந்திய வரலாற்றுப் பேராயத்தின் தலைவராகவும் ஆனார். இவர் இலண்டனில் உள்ள ராயல் வரலாற்று சங்கம் மற்றும் ராயல் ஆசிய சங்கத்தின் ஃபெலோவாக இருந்தார்.
# சையித் நூருல் அசன்

## தொழில்

### அரசியல்

அசன் இடதுசாரி தத்துவத்தில் நம்பிக்கை கொண்ட மதச்சார்பின்மைவாதியாக இருந்தார். இவர் 1969 முதல் 1978 வரை மாநிலங்களவை உறுப்பினராக இருந்தார். 1971 முதல் 1977 வரை, இந்திய அரசாங்கத்தில் கல்வி, சமூக நலம், கலாச்சாரத்திற்கான ஒன்றிய அமைச்சராக (தனிப் பொறுப்புடன்) இருந்தார். இந்தியாவின் கல்வி அமைச்சராக இருந்தபோது, இவர் புது தில்லியில் இந்திய வரலாற்று ஆராய்ச்சிக் குழுவை நிறுவினார். புது தில்லியில் உள்ள இந்திய சமூக அறிவியல் ஆராய்ச்சிக் கழகத்தின் கீழ் கல்கத்தா சமூக அறிவியல் ஆய்வு மையம் (1973) போன்ற இந்தியாவில் 27 சமூக அறிவியல் ஆய்வு நிறுவனங்களை அமைப்பதற்குப் பின்னணியில் சிற்பியாகவும் இருந்தார். இவர் அமைச்சராக இருந்தபோது, நாடாளுமன்றத்தின் சட்டத்தின்படி, ராம்பூர் ராசா நூலகத்தின் நிதி மற்றும் மேலாண்மை இந்திய அரசின் வசம் ஒப்படைக்கபட்டது. 1977 முதல் 1980 வரை இவர் புது தில்லியில் உள்ள அறிவியல் மற்றும் தொழில்துறை ஆய்வு மன்றத்தின் துணைத் தலைவராக இருந்தார்.  
இந்தியாவில் உள்ள கல்லூரி மற்றும் பல்கலைக்கழகங்களில் பல இடதுசாரி ஆசிரியர்களின் பணி முன்னேற்றத் திட்டங்களை மேம்படுத்துவதில் இவர் கருவியாக இருந்தார். இது கல்வியின் அரசியல் சார்பின்மையை பாதித்தது. உயர்நிலைப் பள்ளி, ஜூனியர் கல்லூரி, இளங்கலை நிலைகளில் 10+2+3 கல்வி முறையைத் தொடங்குவதில் இவர் முக்கியப் பங்காற்றினார். இந்திய அரசாங்கத்தால் நியமிக்கப்பட்ட குழுவால் சமர்ப்பிக்கப்பட்ட "சமத்துவத்தை நோக்கி: இந்தியாவில் பெண்களின் நிலை குறித்த குழுவின் அறிக்கை (1974-5)" நாடாளுமன்றத்தில் தாக்கல் செய்வதில் இவர் முக்கியப் பங்கு வகித்தார். இந்த அறிக்கையில் இருந்த கருத்துகளே தில்லியில் பெண்கள் மேம்பாட்டு ஆய்வு மையம் நிறுவ அடிப்படையாக அமைந்தது. இவர் 1983 முதல் 1986 வரை சோவியத் ஒன்றியத்துக்கான இந்தியத் தூதராகப் பணியாற்றினார். பின்னர் 1986 முதல் 1989 வரை மேற்கு வங்க ஆளுநராக இருந்தார், பின்னர் மீண்டும் 1989 முதல் 1993 வரை ஆளுநராக இருந்தார். 1989ல் ஒடிசா ஆளுநராக இருந்தார். மேற்கு வங்க ஆளுநராக இருந்தபோது, இவர் கல்கத்தாவில் மௌலானா அபுல் கலாம் ஆசாத் ஆசிய ஆய்வுக் கழகத்தை (1993) நிறுவினார். ஆய்வுக் கழகத்தின் முதல் தலைவராக இருந்தார்.
# சையித் நூருல் அசன்

## இறப்பு

1993 ஆம் ஆண்டு மேற்கு வங்காளத்தில் உள்ள கல்கத்தாவில் தனது 71வது வயதில் ஆளுநர் பதவியில் இருந்தபோது சிறுநீரக செயலிழப்பால் உயிரிழந்தார்.
# சையித் நூருல் அசன்

## மரபு

நூருல் ஹசன் கல்வி அறக்கட்டளை இவரது பெயரால் இயங்குகிறது. கல்கத்தா பல்கலைக்கழகத்தின் வரலாற்றுத் துறையின் நூருல் ஹசன் இருக்கை இவரது பெயரால் அழைக்கப்படுகிறது.
# சையித் நூருல் அசன்

## வெளியீடுகள்

- *Religion, State, and Society in Medieval India : Collected Works of S. Nurul Hasan* (Satish Chandra, editor). New Delhi : Oxford University Press, 2005. - viii, 335 S. : Kt. / 978-019566765-3
- *Sufis, Sultans and Feudal Orders : Professor Nurul Hasan Commemoration Volume* (Mansura Haidar, editor), 2004.
- *Studies in archaeology and history: commemoration volume of Prof. S. Nurul Hasan*, Publisher: ரசா நூலகம், 2003. .
# சுனாலினி மேனன்

**சுனாலினி என் மேனன்** ( *Sunalini N Menon* ) *"காப்பி கப்பிங்"* என்றும் அழைக்கப்படும் காப்பி ருசித் துறையில் செயல்படும் ஆசியாவின் முதல் தொழில்முறை பெண்ணாவார். இவர் "ஆசியாவின் முதல் பெண் காப்பி" என்று அழைக்கப்படுகிறார்.
# சுனாலினி மேனன்

## தொழில்

சுனாலினி மேனன் 1971 இல் காபி துறையில் தனது வாழ்க்கையைத் தொடங்கினார். அவர் தனது ஆரம்ப நாட்களிலிருந்தே இந்தியாவின் சிறப்பு காபி புரட்சியின் ஒரு பகுதியாக இருந்தார். இந்திய காபி வாரியத்தில் உதவி கப்பராக பணியாற்றினார். 1996 ஆம் ஆண்டில், மேனன் காஃபிலேப் லிமிடெட் என்ற இந்திய காபி விவசாயிகளுக்கான ஆலோசனை சேவையை நிறுவினார்.  
1995 வரை, இந்தியக் காப்பி வாரியத்தின் தரக் கட்டுப்பாட்டு இயக்குநராக இருந்தார். இதைத் தொடர்ந்து, தனது சொந்த நிறுவனமான Coffeelab ஐ இந்தியாவில் பெங்களூரில் நிறுவினார். 2005 ஆம் ஆண்டில், அமெரிக்காவின் சியாட்டிலில் உள்ள சர்வதேச மகளிர் காப்பி கூட்டணியில் வாழ்நாள் சாதனையாளர் விருதைப் பெற்றார்.  
அவர் இந்திய ஜனாதிபதியிடமிருந்து முதல் பெண்மணி சாதனையாளர் விருதையும், அமெரிக்காவின் ஸ்பெஷாலிட்டி காபி அசோசியேஷன் வழங்கும் ஆல்ஃபிரட் பீட் பேஷன்ட் கோப்பை விருதையும் பெற்றுள்ளார்.
# சஞ்சனா சாரதி

**சஞ்சனா சாரதி** ( Sanjana Sarathy ) ஒரு இந்திய நடிகையும், வடிவழகியும் ஆவார். முக்கியமாக தமிழ் திரையுலகில் பணிபுரிகிறார். 2012 ஆம் ஆண்டு வெளியான தமிழ் திரைப்படமான துப்பாக்கியில் நடிகர் விஜயின் சகோதரியாக சிறிய பாத்திரத்திற்காக இவர் மிகவும் பிரபலமானவர். சின்தால், அமேசான் ஃபயர்ஸ்டிக், 7அப், பிஸ்ஸா ஹட், ஏவிடி டீ, 7யுபி மெட்ராஸ் கிக் மற்றும் ஏஸ்2த்ரீ போன்ற பல பொருட்களுக்கும் இவர் தோன்றியுள்ளார்.
# சஞ்சனா சாரதி

## ஆரம்ப வாழ்க்கை மற்றும் கல்வி

சஞ்சனா விஜய் சாரதி மற்றும் ராஜி ஆகியோர்க்கு 25 ஜூலை 1993 இல் பிறந்தார். சென்னை செயின்ட் மைக்கேல் அகாதமியில் பள்ளிப்படிப்பை முடித்தார். பின்னர், இளம் அறிவியல் பட்டம் பெற்றார். சென்னை, எம். ஓ. பி. வைணவ மகளிர் கல்லூரியில் ஊடக மின்னணுத் துறையில் முதுகலைப் பட்டம் பெற்றார். சென்னை அண்ணா பல்கலைக்கழகத்தில் ஊடக மின்னணு படிப்பை முடித்துவிட்டு, ஆங்காங்கில் செய்தி ஊடக நிறுவனத்தில் பணியாற்றத் தொடங்கினார்.
# சஞ்சனா சாரதி

## தொழில்

சஞ்சனா பாலாஜி சக்திவேல் இயக்கிய வழக்கு எண் 18/9 படத்தின் மூலம் நடிகையாக அறிமுகமானாலும், விஜய் நடித்த துப்பாகியில் அவரது தங்கையாக நடித்ததன் மூலம் பிரபலமானார். இவர் இசைக் காணொளி, 7அப் மெட்ராஸ் கிக் சீசன் 2 - *ஆவிழையில்* தோன்றுகிறார். 2019 ஜீ5 வலைத் தொடரான *ஃபிங்கர்டிப்*பில் தனது நடிப்பிற்காக பாராட்டப்பட்டார்.  
சஞ்சனா தற்போது "நினைவோ ஒரு பறவை" படத்தில் கதாநாயகியாக பணிபுரிகிறார். இதில் *ஜம்ப் கட்ஸ்* - ஹரி பாஸ்கர் முக்கிய வேடத்தில் நடித்துள்ளார்.  
சஞ்சனா *சாட்டர்பாக்ஸ்* என்ற தனது சொந்த ஒப்பனை நிறுவனத்தை நடத்தி வருகிறார். யுவன் சங்கர் ராஜாவின் 2019 அமெரிக்க சுற்றுப்பயணத்தின்போது இவர் அவருடன் பயணம் செய்தார்.
# நடாசா பூனவல்லா

## ஆரம்ப வாழ்க்கை மற்றும் கல்வி

நவம்பர் 26, 1981 இல் பிரமேஷ் அரோரா மற்றும் அவரது மனைவி மின்னி அரோரா ஆகியோருக்கு மகளாகப் பிறந்த நடாசாவிற்கு அமித் என்ற மூத்த சகோதரனும் இருக்கிறார். இந்தியாவின் புனேவில் வளர்ந்த இவர், தனது பள்ளிப் படிப்பை புனேவில் உள்ள செயின்ட் மேரிஸ் பள்ளியில் பயின்றுள்ளார். அதைத் தொடர்ந்து சாவித்ரிபாய் புலே புனே பல்கலைக்கழகத்தில் இளங்கலைப் பட்டமும் பெற்றுள்ளார். 2004 ஆம் ஆண்டில், இலண்டன் பொருளியல் கல்லூரியில் முதுகலைப் பட்டமும் பெற்றுள்ளார்.
# நடாசா பூனவல்லா

## தனிப்பட்ட வாழ்க்கை

நடாஷா 2006 ஆம் ஆண்டில், ஆதார் பூனாவல்லாவை மணமுடித்துள்ளார். கோவாவில் விஜய் மல்லையா நடத்திய புத்தாண்டு விருந்தில் அவரது கணவரை முதன்முதலாக சந்தித்தது குறிப்பிடத்தக்கது. அவர்களுக்கு சைரஸ் மற்றும் டேரியஸ் என்ற இரண்டு மகன்கள் உள்ளனர்.
# இராதிகா மேனன்

**இராதிகா மேனன்** (*Radhika Menon*) என்பவர் இந்திய வெளியீட்டாளர் ஆவார். இவர் 1996-ல் தனது பதிப்பகமான துலிகாப் புத்தகங்கள் என்ற நிறுவனத்தை நிறுவினார்.
# இராதிகா மேனன்

## ஆரம்ப நாட்கள்

சிறுவயதில் எனிட் பிளைடன், சார்லசு ஆமில்டன் மற்றும் டபுள்யூ. ஈ. ஜோன்சு போன்ற எழுத்தாளர்களைப் படிக்க விரும்புவதாக மேனன் குறிப்பிட்டார்.
# இராதிகா மேனன்

## தொழில்

1978ஆம் ஆண்டில், குழந்தைகள் கல்வியில் ஆர்வத்துடன் மேனன், ஜே. கிருஷ்ணமூர்த்தி பள்ளியில் பணியாற்றினார்.  
மேனனும் அவரது மைத்துனி இந்து சந்திரசேகரும் சொந்த புத்தகங்களை வெளியிடுவதற்கு "போதுமான பணம் சம்பாதிக்க" துலிகா என்ற பத்திரிகை சேவையைச் தொடங்கி நடத்தினர். இதைத் தொடர்ந்து, சந்திரசேகர் 1995-ல் புது தில்லியில் துலிகா புத்தக நிறுவனத்தினை நிறுவினார். மேலும் மேனன் சென்னையில் துலிகா நிறுவனத்தை நிறுவினார்.
# இராதிகா மேனன்

## துலிகா புத்தகங்கள்

துலிகாவின் குழந்தைகளுக்கான புத்தகங்கள் 1996-ல் இந்திய வெளியீட்டில் ஒரு குறிப்பிடத்தக்கத் தாக்கத்தினை ஏற்படுத்தியது. ஆங்கிலம், இந்தி, தமிழ், மலையாளம், கன்னடம், தெலுங்கு, மராத்தி, குஜராத்தி மற்றும் பெங்காலி போன்ற மொழிகளில் குழந்தைகள் இலக்கியங்களை இப்பதிப்பகம் வெளியிடுகிறது.
# ஆர்த்தி வெங்கடேஷ்

**ஆர்த்தி வெங்கடேஷ்** ( *Arthi Venkatesh* ) ஒரு இந்திய வடிவழகியும் சென்னையைச் சேர்ந்த சமூகவாதியுமாவார். 2000 களின் பிற்பகுதியில் விளம்பரங்களில் தோன்றிய பிறகு, பிஜாய் நம்பியாரின் இருமொழித் திரைப்படமான *சோலோ* (2017) மூலம் திரையுலகில் அறிமுகமானார்.